钦定古今图书集成/明伦汇编/官常典/第766卷 > 羊陟
## 钦定古今图书集成/明伦汇编/官常典/第766卷 > 羊陟

按《后汉书》本传，“陟字嗣祖，太山梁父人也。家世冠族。
陟少清直，有学行，举孝廉，辟太尉李固府。举高第，拜
侍御史。会固被诛，陟以故吏禁锢历年，复举高第，再
迁冀州刺史。奏案贪浊，所在肃然。又再迁虎贲中郎
将、城门校尉，三迁尚书令。时太尉张颢、司徒樊陵、大
鸿胪郭防、太仆曹陵、大司农冯方并与宦竖相姻私”，
公行货赂，并奏罢黜之，不纳。以前“太尉刘宠、司隶校
尉许水、幽州刺史杨熙、凉州刺史刘恭、益州刺史庞
艾，清亮在公，荐举升进。”帝嘉之，拜陟河南尹。计日受
奉，常食干饭茹菜，禁制豪右，京师惮之。会党事起，免
官禁锢，卒于家。